Document ID: 32007D0243

DECIZIA COMISIEI
din 18 aprilie 2007
privind excluderea de la finanțarea comunitară a anumitor cheltuieli efectuate de statele membre în temeiul Fondului European de Orientare și Garantare Agricolă (FEOGA), secțiunea „Garantare”
[notificată cu numărul C(2007) 1663]
(Numai textele în limbile daneză, engleză, finlandeză, franceză, germană, greacă, italiană, neerlandeză, portugheză, suedeză și spaniolă sunt autentice)
(Text cu relevanță pentru SEE)
(2007/243/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 729/70 al Consiliului din 21 aprilie 1970 privind finanțarea politicii agricole comune (1), în special articolul 5 alineatul (2) litera (c),
având în vedere Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (2), în special articolul 7 alineatul (4),
după consultarea Comitetului fondurilor agricole,
întrucât:
(1)
Articolul 5 din Regulamentul (CEE) nr. 729/70 și articolul 7 din Regulamentul (CE) nr. 1258/1999, precum și articolul 8 alineatele (1) și (2) din Regulamentul (CE) nr. 1663/95 al Comisiei din 7 iulie 1995 de stabilire a normelor de aplicare a Regulamentului (CEE) nr. 729/70 privind procedura de închidere a conturilor FEOGA, secțiunea „Garantare” (3) prevăd începerea de către Comisie a verificărilor necesare, comunicarea rezultatelor verificărilor către statele membre, luarea la cunoștință a observațiilor formulate de acestea, convocarea unor discuții bilaterale pentru a se ajunge la un acord cu statele membre interesate și comunicarea oficială a concluziilor sale către acestea.
(2)
Statele membre au avut posibilitatea de a solicita deschiderea unei proceduri de conciliere. În anumite cazuri această posibilitate a fost utilizată, iar raportul emis în urma acestei proceduri a fost examinat de către Comisie.
(3)
Articolele 2 și 3 din Regulamentul (CEE) nr. 729/70, precum și articolul 2 din Regulamentul (CE) nr. 1258/1999 prevăd că nu pot fi finanțate decât restituirile la export către țările terțe și intervențiile destinate regularizării piețelor agricole, acordate, respectiv întreprinse, în conformitate cu normele comunitare în cadrul organizării comune a piețelor agricole.
(4)
Verificările efectuate, rezultatele discuțiilor bilaterale și procedurile de conciliere au demonstrat că o parte din cheltuielile declarate de statele membre nu îndeplinesc aceste condiții și, prin urmare, nu pot fi finanțate de FEOGA, secțiunea „Garantare”.
(5)
Trebuie indicate sumele care nu au fost recunoscute ca fiind de competența FEOGA, secțiunea „Garantare”, sume care nu au nicio incidență asupra cheltuielilor efectuate anterior, pe parcursul celor 24 de luni care au precedat comunicarea scrisă a Comisiei către statele membre privind rezultatele verificărilor.
(6)
Pentru cazurile vizate de prezenta decizie, evaluarea sumelor care trebuie excluse, în temeiul nonconformității acestor cheltuieli cu normele comunitare, a fost comunicată statelor membre de către Comisie în cadrul unui raport de sinteză.
(7)
Prezenta decizie nu aduce atingere consecințelor financiare de care Comisia ar putea beneficia în urma sentințelor Curții de Justiție în procesele aflate pe rol în instanță la 25 ianuarie 2007 și care vizează materii ce fac obiectul acesteia,
ADOPTĂ PREZENTA DECIZIE:
Articolul 1
Cheltuielile menționate în anexa la prezenta decizie ale organismelor plătitoare autorizate ale statelor membre declarate ca fiind de competența FEOGA, secțiunea „Garantare”, se exclud de la finanțarea comunitară în temeiul nonconformității lor cu normele comunitare.
Articolul 2
Prezenta decizie se adresează Regatului Belgiei, Regatului Danemarcei, Republicii Federale Germania, Regatului Spaniei, Republicii Finlanda, Republicii Franceze, Republicii Elene, Irlandei, Republicii Italiene, Marelui Ducat de Luxemburg, Regatului Țărilor de Jos, Republicii Austria, Republicii Portugheze și Regatului Unit al Marii Britanii și Irlandei de Nord.
Adoptată la Bruxelles, 18 aprilie 2007.

Labels: 2
15
18
6